**Salacgrīvas Mūzikas skolas**

**pašnovērtējuma ziņojums**

**Direktore Katrīna Žibala**

|  |  |
| --- | --- |
| Salacgrīvā, 2024.gada 30.oktobrī |   |
| (vieta, datums) |   |

SASKAŅOTS

|  |
| --- |
| Limbažu novada Izglītības pārvaldes vadītājas p.i. |
| (dokumenta saskaņotāja pilns amata nosaukums) |
|   |   |  Līga Liepiņa |
| (paraksts)\* |   | (vārds, uzvārds) |
| Datums skatāms laika zīmogā  |   |   |
| (datums) |   |   |

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2023./2024. mācību gadā

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi vai uzsākot 2023./2024.māc.g.  | Izglītojamo skaits, noslēdzot programmas apguvi vai noslēdzot 2023./2024.māc.g. |
| Nr. | Licencēšanasdatums |
| Taustiņinstrumentu spēle – Klavierspēle | 20V 212 01 1 |  | P - 11595 | 15.04.2015. | 50 | 48 |
| Taustiņinstrumentu spēle – Akordeona spēle | 20V 212 01 1 |  | P - 11596 | 15.04.2015. | 3 | 3 |
| Pūšaminstrumentu spēle – Flautas spēle | 20V 212 03 1 |  | P - 11597 | 15.04.2015. | 4 | 4 |
| Pūšaminstrumentu spēle – Klarnetes spēle | 20V 212 03 1 |  | P\_4019 | 04.09.2020. | 5 | 5 |
| Pūšaminstrumentu spēle – Saksofona spēle | 20V 212 03 1 |  | P - 11599 | 15.04.2015. | 7 | 7 |
| Pūšaminstrumentu spēle – Trompetes spēle | 20V 212 03 1 |  | P - 11600 | 15.04.2015. | 6 | 6 |
| Pūšaminstrumentu spēle – Trombona spēle | 20V 212 03 1 |  | P\_4020 | 04.09.2020. | 3 | 3 |
| Pūšaminstrumentu spēle – Eifonija spēle | 20V 212 03 1 |  | P - 11601 | 15.04.2015. | 2 | 2 |
| Sitaminstrumentu spēle | 20V 212 04 1 |  | P - 11602 | 15.04.2015. | 6 | 6 |

1. **Izglītības iestādes darbības pamatmērķi un prioritātes**
	1. Izglītības iestādes misija – nodrošināt novada bērniem un jauniešiem pieejamu, kvalitatīvu un uz radošumu vērstu profesionālās ievirzes izglītību mūzikā, radot vidi patriotiskas, brīvas, sabiedriski aktīvas, atbildīgas un radošas personības izaugsmei.
	2. Izglītības iestādes vīzija par izglītojamo – muzikāli izglītota, radoša, atbildīga un izglītota personība, kura piedalās mūzikas kultūras dzīves norisēs, atbilstoši savām spējām.
	3. Izglītības iestādes vērtības cilvēkcentrētā veidā – mūsdienīgums, profesionalitāte, pozitīva sadarbība un attieksme, radošums, droša un veselīga vide.
	4. Izglītības iestādes izglītības programmu īstenošanas kvalitātes mērķi:
		1. Izglītojamo vecāku mērķtiecīga iesaiste, ieinteresētība un līdzdalība sava bērna mācību procesā un norisēs mūzikas skolā;
		2. Izglītojamo prasmju un talanta attīstīšana atbilstoši katra audzēkņa individuālajām spējām un vajadzībām, sniedzot arī nepieciešamo atbalstu.
		3. Informāciju tehnoloģiju, mācību līdzekļu un mūzikas instrumentu kvalitatīvs un pietiekams nodrošinājums mācību procesa pilnvērtīgai realizēšanai, atbilstoši programmu prasībām.
	5. 2023./2024. mācību gada darba prioritātes un sasniegtie rezultāti:

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 Izglītības programmu sagatavošana un licencēšana un mācību priekšmetu programmu aktualizēšana un izstrāde atbilstoši normatīvajiem aktiem.  | 1. kvantitatīvi –
* Ir izstrādātas un pārlicencētas 9 mūzikas izglītības programmas;
* mācību gada laikā ir notikušas 4 nodaļu metodiskās sanāksmes, kurās tika izveidots vienots ietvars mācību priekšmetu programmu .
* Programmu sagatavošanā un satura izstrādē piedalījās visi pedagogi.
* Par jaunajām programmām un vērtēšanas kārtību informēti arī izglītojamie un viņu vecāki.
 | Sasniegts* Ir pārlicencētas visas mūzikas izglītības programmas.
* Mācību gada laikā ir notikušas gan pedagoģiskās, gan nodaļu un metodiskās sanāksmes, kur tika strādāts pie jauno mācību priekšmetu programmu satura un ietvara izveides.
* Priekšmetu programmu izstrādē piedalījās visi skolas pedagogi.
* Mācību gada noslēgumā izglītojamie un viņu vecāki tika informēti par Profesionālās ievirzes izglītības standartu un izmaiņām izglītības programmās un vērtēšanas kārtībā no 2024./2025.mācību gada.
 |
| 1. Kvalitatīvi
* Tā kā mācību priekšmetu programmas ir izstrādājuši paši pedagogi sadarbībā ar direktori, tad programmu saturs ir atbilstošs tieši mūsu skolas izglītojamajiem, viņu prasmēm un spējām, nevis sagatavots formāli.
* Visām priekšmetu programmām ir vienota struktūra, terminoloģija, vērtēšanas sistēma un kārtība, kura ir zināma visiem pedagogiem un izglītojamajiem.
 | Sasniegts* Ir izstrādātas priekšmetu programmas, ņemot vēra attiecīgā gada skolas audzēkņu spējas, prasmes un vajadzības.
* Sadarbībā ar priekšmetu skolotājiem ( specialitāte un mūzikas teorija), atbilstoši katrai klasei, ir izstrādātas arī vienotas terminoloģijas lapas, kuras ir pieejamas katram pedagogam.
 |
| Nr.2 Sistematizēt un apkopot informāciju par skolas absolventiem un viņu turpmāko karjeru mūzikas un kultūras jomā. | 1. kvantitatīvi –
* ir izveidots saraksts un apkopota informāciju par skolas absolventiem;
* informācijas apkopošanā piedalās vismaz 70% pedagogu.
 | Daļēji sasniegts. * Ir izveidots saraksts ar skolas absolventiem, taču par dažiem mācību gadiem un absolventiem ziņas ir nepilnīgas;
* Informācijas apkopošanā piedalījās visi pedagogi, kuru darba stāžs skolā ir vismaz 20 gadi.
 |
|  | 1. kvalitatīvi –
* Ir apkopota statistika un absolventu skaita dinamika pa mācību gadiem;
* Izpētīta un apkopota informācija par izglītojamajiem, kuri karjeru turpina mūzikas vai kultūras jomā.
 | Daļēji sasniegts.* Nākamajā mācību gadā ir jāpapildina un jāprecizē informācija par visiem skolas absolventiem, kuri turpina darboties dažādos mūzikas kolektīvos vai strādā ar mūziku saistītās jomās.
 |

1. **Kritēriju izvērtējums**
	1. Kritērija “Kompetences un sasniegumi” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Pamatojoties uz iepriekšējā mācību gada mācību procesa un sasniegumu rezultātu izvērtējumu, katra priekšmeta pedagogs/ pedagogi nosaka mērķus un sasniedzamos rezultātus nākamajam mācību gadam. Par to, kā noris darbs pie izvirzītā mērķa sasniegšanas, pedagogi sanāksmēs dalās pieredzē un risina aktuālākās problēmas. |  |
| Skolai ir pieejami arī dati par mācību rezultātu dinamiku. Tos var redzēt gan skolvadības sistēmā E-klase, gan arī mācību pārbaudījumu izvērtējumos, salīdzinot tos dažādos griezumos ( pa klasēm, pa mācību gadiem, konkrētiem izglītojamajiem). |  |
| Ja izglītojamajam ir vērojamas un fiksētas problēmas kādā mācību priekšmetā vai tēmas apguvē, atbalsta sniegšanā iesaistās visi attiecināmie pedagogi. Ja nepieciešams, par to informē arī izglītojamā vecākus un sniedz priekšlikumus problēmas risināšanai. |  |
| 100% izglītojamo vismaz 2 reizes gadā uzstājas kādā no koncertiem. Skolā tiek rīkoti dažādi konkursi ( lasīšanā no lapas, erudīcijas konkurss mūzikas teorijā, skolas jauno pianistu konkurss), līdz ar to, tajos iespēja piedalīties ir vismaz 90% skolas izglītojamo.Latvijas mēroga konkursos piedalās apmēram 15% no visiem izglītojamajiem. No tiem augstus sasniegumus ( vietas) iegūst 90%. Šajā mācību gadā izglītojamie ir piedalījušies 12 konkursos.Valsts konkursa Pūšaminstrumentu un Sitaminstrumentu audzēkņiem finālā piedalījās 5 skolas audzēkņi un 4 no tiem guva godalgotas vietas.  | Veicināt klavierspēles izglītojamo dalību Latvijas mēroga konkursos.  |
| Konkursu programmas laicīgi tiek iekļautas mācību priekšmetu konkurētā gada mācību saturā.  |  |

* 1. Kritērija “Izglītības turpināšana un nodarbinātība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Mācību saturs un apgūstamā programma individuālajos mācību priekšmetos tiek pielāgota katra izglītojamā fiziskajai un emocionālajai attīstībai. Arī grupu nodarbībās tiek izmantota diferencēta mācību metodika, ņemot vērā izglītojamo vecumu, satura apguves tempu, zināšanu un prasmju līmeni. |  |
| Pedagogi uztur saikni ar izglītojamajiem, kuri turpina mācības nākamajā mūzikas izglītības pakāpē, lai iegūtu informāciju par to, kā mūzikas skolā iegūtās prasmes un zināšanas tiek pielietotas un ir noderīgas mūzikas vidusskolā. Mūsu skolas izglītojamie nākamajā izglītības pakāpē ir iestājušies ar labiem, ļoti labiem un pat izciliem rezultātiem. 2024.gada vasarā viena mūsu skolas absolvente iestājās JVLMA. Pēdējos gadus ik gadu ir kāds absolvents, kurš turpina mācības nākamajā mūzikas izglītības pakāpē. | Ir nepieciešams izveidot aptauju par mācību procesu mūzikas skolā un tās novērtējumu, kur savu viedokli sniegtu visi absolventi, ne tikai tie, kuri turpina apgūt mūzikas izglītību. |
| Mūzikas skolā mācības katru gadu pārtrauc tikai daži izglītojamie. 90% gadījumu kā iemesli minami dzīvesvietas maiņa vai pārāk liela noslodze, izvēloties citas jomas profesionālās ievirzes izglītību (izglītojamie paralēli mācās arī sporta un/vai mākslas skolā). |  |
| Lielākā daļa pedagogu muzicē dažādos amatiermākslas un profesionālajos kolektīvos ( ir diriģenti, koncertmeistari, mūziķi), līdz ar to, izglītojamajiem ir iespējas redzēt savus pedagogus arī praktiskajā muzicēšanā. Tas sniedz priekštatu par plašajām karjeras iespējām. Trešā daļa skolas pedagogu ir mūzikas skolas absolventi.  | Rīkot mūzikas skolā karjeras dienas, kur skolas absolventi sniegtu koncertus (priekšnesumus), pastāstītu par savas karjeras veidošanos un mūzikas skolas nozīmi viņu dzīvē.  |
| Skola organizē mācību ekskursijas uz koncertiem, operas, baleta izrādēm, muzejiem. Arī novadā un Salacgrīvas kultūras centrā tiek sniegtas plašas iespējas dažādu kultūras pasākumu norisēs. Šo iespēju izmanto vismaz 90% skolas audzēkņu.  |  |
| Skolas vecāko klašu audzēkņi muzicē pilsētas pūtēju orķestrī, kurā spēlē arī skolas absolventi.  |  |
| Izglītības iestādē ir izveidots skolas absolventu reģistrs, kurā atspoguļota informācija par absolventiem, izvēlēto specialitāti un beigšanas gadu.  | Informācija absolventu reģistrā ir jāpilnveido un jāpapildina katru gadu. Jāapzina visi absolventiem, kuri turpinājuši izglītību nākamajā mūzikas izglītības pakāpē, muzicējuši vai muzicē kādā kolektīvā, darbojas kādā ar mūziku saistītā sfērā, jo šobrīd ziņas ir nepilnīgas.  |

* 1. Kritērija “Vienlīdzība un iekļaušana” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Sarunās ar izglītojamajiem un viņu vecākiem secināts, ka skola nodrošina katra izglītojamā dalību kādā no koncertiem. Skolotāji strādā, ņemot vērā katra izglītojamā emocionālo raksturojumu un fizisko attīstību. Vecāki atzīst, ka ļoti labi tiek īstenota individuālā pieeja un darbs ar izglītojamo. Izglītojamie netiek diskriminēti, tieši pretēji – nodarbībās tiek saskatītas un izceltas katra izglītojamā individuālās vajadzības. Arī sasniegumu vērtēšana notiek atbilstoši katra audzēkņa individuālajai izaugsmei, prasmēm, zināšanām un attīstībai. |  |

* 1. Kritērija “Mācīšana un mācīšanās” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē ir izstrādāta sava stundu vērošanas lapa. Tās izstrādē piedalījās 75% skolas pedagogu. Veidlapa katru gadu tiek aktualizēta.  |  |
| 2023./2024.mācību gadā tika veikta 60% pedagogu stundu vērošana.Stundu vērošanā iegūtie dati apliecina, ka 100% pedagogu mācību procesu, metodes, saturu un tā apguves secību pielāgo atbilstoši katra izglītojamā spējām. Pedagogi spēj ātri reaģēt uz izglītojamā sagatavotības līmeni stundai.80% pedagogu un izglītojamo stundā sniedz viens otram atgriezenisko saiti.60% pedagogu stundā realizē skolā noteiktās mācību darba prioritātes. 95% izglītojamo ir stundai motivēti, strādā ar interesi, brīvi komunicē, izprot stundas sasniedzamo rezultātu.  | Turpināt veikt stundu vērošanu. Izstrādāt sistēmu un grafiku pedagogu savstarpējai stundu vērošanai, kas pedagogu lielās noslodzes dēļ ne vienmēr ir iespējams.Mācību un audzināšanas darbā vairāk uzmanības pievērst un uzdevumos iekļaut skolas darba prioritātes, biežāk tās pārrunāt, aktualizēt.  |
| Skolai ir izstrādāta sava mācību sasniegumu vērtēšanas kārtība. Tā ir pieejama skolvadības sistēmā “E-klase”.Visiem pedagogiem un izglītojamajiem tā ir zināma un saprotama. Lielākā daļa to arī ievēro.  | Turpināt pilnveidot mācību sasniegumu vērtēšanas kārtību un veidot sistēmu, kas atspoguļotu katra izglītojamā individuālo izaugsmi un attīstību. |
| Iesaistoties visiem pedagogiem, ir izstrādāti kritēriji katram mācību pārbaudījumam instrumenta spēlē. Pēc katra pārbaudījuma rezultāti un kritēriji tiek izvērtēti un noteikti nepieciešamie uzlabojumi. 90 % pedagogu atzīst, ka šāda vērtēšanas sistēma ir daudz pārredzamāka un sniedz objektīvu vērtējumu.Mācību pārbaudījumu izvērtējums kritērijos E-klasē ir redzams gan izglītojamajiem, gan vecākiem. | Turpināt pilnveidot mācību pārbaudījumu vērtēšanas sistēmu, izstrādāt kritērijus visos mācību priekšmetos.  |
| Pedagogi ikdienā regulāri dalās ar labās prakses piemēriem mācību vielas apguves un audzināšanas darbā.  |  |

1. **Informācija par lielākajiem īstenotajiem projektiem par 2023./2024. mācību gadā**

Īstenots Limbažu novada pašvaldības bērnu un jauniešu nometņu līdzfinansēšanas projekts, kurā tika gūts atbalsts nometnes “Salacgrīvas Mūzikas skolas radošās meistarklases – “Ielādē mūziku-2024”” organizēšanai augustā. Nometne šajā gadā notika jau 10.reizi. Tā ik gadu pulcina ap 40 – 60 mūzikas skolas audzēkņu. Nometnes programmā tiek iekļauta arī tikšanās ar kādu Latvijā zināmu mūziķi, kā arī ar mūsu skolas absolventiem, kuri turpina mūzikas izglītību kādā no nākamajām pakāpēm.

Skola katru gadu piedalās arī “Limbažu fonda” rīkotajā pasākumā talantīgo audzēkņu atbalstam, kura rezultātu, ar fonda finansiālu atbalstu, tiek iegādāti kvalitatīvi instrumenti mūsu skolas talantīgākajiem audzēkņiem.

1. **Informācija par institūcijām, ar kurām noslēgti sadarbības līgumi**

Sadarbības līgumi 2023./2024.mācību gadā netika noslēgti.

1. **Citi sasniegumi un izglītības iestādei būtiskā informācija**
	1. Sasniegumi skolas mācību programmu noslēguma pārbaudījumos.

Pēc izglītojamo mācību sasniegumu izvērtējuma par skolas mācību programmu noslēguma pārbaudījumiem, secināts, ka visi vērtējumi ir optimālā un ļoti labā līmenī. Labāki rezultāti tika uzrādīti specialitātes priekšmetos un kolektīvajā muzicēšanā, kur vidējais pārbaudījuma rezultāts attiecīgi bija 8,6 balles un 8,5 balles. Nedaudz zemāki mācību sasniegumu vērtējumi ir teorētiskos priekšmetos - vidēji 7,5 balles solfedžo un 6 balles mūzikas literatūrā. Specialitātē repertuārs tiek piemērots katra izglītojamā spējām, vecumam, fiziskajai attīstībai un prasmēm, un, tā kā tas ir individuāls mācību priekšmets, operatīvāk ir iespējams diagnosticēt nepieciešamos uzlabojumus. Mūzikas teorētiskajos priekšmetos noslēguma darbs iever plašu zināšanu un prasmju kopumu, taču nereti izglītojamajiem pietrūkst sistemātiska mājas darba, kas ļautu sasniegt labākus rezultātus.

* 1. Skolas lepnums ir profesionāli, radoši un aktīvi pedagogi, kuri muzicē un koncertē ne tikai kopā ar audzēkņiem, bet arī paši ir lieliski izpildītājmākslinieki. Mūsu pedagogi ir mūziķi “Latvijas Nacionālo bruņoto spēku Štāba orķestrī”, “Latvijas Radio bigbendā”. Skolas pedagogi vada Salacgrīvas pilsētas pašdarbības kolektīvus vai ir to dalībnieki. Sitaminstrumentu spēles pedagogs ir viena no “Latvijas sitaminstrumentālistu – pedagogu asociācijas” dibinātājiem un biedriem. Pedagogi ar savu profesionalitāti un cieņpilno attieksmi pret darbu un izglītojamajiem sniedz motivāciju un iedvesmu jaunajiem mūziķiem. Skolas pedagogu sastāvā ir seši absolventi.
	2. Izglītības iestādes pasākumi un koncerti tiek veidoti tā, lai visa mācību gada laikā iespēja uzstāties būtu katram izglītojamam. 1.-2.klašu klavierspēles audzēkņiem tiek veidots konkurss “Taustiņu pavasaris”*.* Visi pūšaminstrumentu un sitaminstrumentu spēles izglītojamie spēlē skolas orķestrī, vecāko klašu audzēkņi muzicē arī pilsētas pūtēju orķestrī “Enkurs”. Skolai ir arī lieliska sadarbība ar pilsētas un apkārtējās teritorijas kultūras un izglītības iestādēm, kurās mūzikas skolas audzēkņi sniedz koncertus. Šajā vērtēšanas periodā izglītojamie ir piedalījušies vairākos konkursos un visos ir iegūtas vietas vai atzinības.
1. **Informācija par izglītības iestādes akreditācijā vai izglītības iestādes vadītāja novērtēšanā norādīto uzdevumu izpildi (ja attiecināms).**

Informācija par izglītības iestādes vadītāja novērtēšanā norādīto uzdevumu izpildi.

|  |  |
| --- | --- |
| **Uzdevumi** | **Norādes par izpildi** |
| Nepieciešams sadarbībā ar pašvaldību pabeigt skaņu izolējošo vairogu uzstādīšanu orķestra un sitaminstrumentu klasēs, tādējādi nodrošinot atbilstošus apstākļus blakus telpās.  | Izpildīts.Ir iegādāti skaņu slāpējošie paneļi, kuri izvietoti orķestra zāles griestos un sitaminstrumentu klasē, saksofona/klarnetes klasē, gaitenī. |
| Sadarbībā ar dibinātāju līdz 2023.gada 31.augustam precizēt izglītības iestādes un izglītības programmu īstenošanas kvalitātes mērķus. | Izpildīts.* Izglītojamo vecāku mērķtiecīga iesaiste, ieinteresētība un līdzdalība sava bērna mācību procesā un norisēs mūzikas skolā.
* Izglītojamo prasmju un talanta attīstīšana atbilstoši katra audzēkņa individuālajām spējām un vajadzībām, sniedzot arī nepieciešamo atbalstu.
* Informāciju tehnoloģiju, mācību līdzekļu un mūzikas instrumentu kvalitatīvs un pietiekams nodrošinājums mācību procesa pilnvērtīgai realizēšanai, atbilstoši programmu prasībām.
 |

Salacgrīvas Mūzikas skolas direktore (paraksts\*) Katrīna Žibala